**INDOKOLÁS**

Töttös Község Polgármesterének

10/2020.(XII.17.) önkormányzati rendelete

**az egyes önkormányzati rendeletek deregulációs célú hatályon kívül helyezéséről**

Az önkormányzati rendelet megalkotását – a jogalkotásról szóló 2010. évi CXXX. törvény 18. §-ában foglaltaknak megfelelően eljárva – az alábbiak indokolják:

**ÁLTALÁNOS INDOKOLÁS**

Az önkormányzati rendeletek felülvizsgálatát a Hivatal folyamatosan végzi. A deregulációs követelmények és igények szükségessé teszik egyes, korábban megalkotni szükséges önkormányzati rendeletek hatályon kívül helyezését. A dereguláció a hatékony jogi szabályozás egyik alapvető kritériuma. Rendeltetése, hogy mindenki számára egyszerűbbé tegye a jogszabályok közötti tájékozódást. Az elavult jogszabályok hatályon kívül helyezése a jogbiztonság szempontjából nagyon fontos. Töttös Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjaiban meghatározott feladatkörében eljárva alkotta meg rendeletét.

**RÉSZLETES INDOKOLÁS**

**1. §-hoz:** A hatályukat vesztő rendeleteket sorolja fel.

**2. §-hoz:** A módosító rendelet hatályba lépéséről szól valamint a jogalkotásról szóló 2010. évi CXXX. törvény 12. §-ára figyelemmel a technikai dereguláció értelmében a végrehajtottá vált rendelkezés – így például a hatályba lépett módosító rendelkezés és hatályon kívül helyező rendelkezés, amely a joghatását már kifejtette –, a végrehajtottá válását követő napon hatályát veszti.